**Dead Man Down** (engl. *Dead Man Down*) on vuonna 2013 ensi-iltansa saanut Niels Arden Oplevin ohjaama ja J. H. Wymanin käsikirjoittama yhdysvaltalainen neo-noir-tyylinen rikos- ja jännityselokuva, jonka pääosissa ovat Colin Farrell, Noomi Rapace, Dominic Cooper ja Terrence Howard. Elokuvan tuottajina olivat J. H. Wyman ja Neal H. Moritz. Elokuva oli Oplevin ensimmäinen ohjaustyö sitten *Miehet jotka vihaavat naisia* -elokuvan, joka sai ensi-iltansa vuonna 2009. Lisäksi elokuva on hänen ensimmäinen englanninkielinen ohjaustyönsä. *Dead Man Down* sai elokuvakriitikoilta lähinnä kielteiset arvostelut ja tuotti maailmanlaajuisesti lähes 20 miljoonan dollarin lipputulot.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Unkarilainen siirtolainen Victor (Colin Farrell) on kylmäverinen ammattitappaja, joka työskentelee New Yorkin alamaailman gangsteripomo Alphonse Hoytin (Terrence Howard) alaisena aivan johtoportaan tuntumassa. Alphonse ei kuitenkaan tiedä, että Victor on soluttautunut hänen sisäpiiriinsä vain murhatakseen hänet. Victor on valmis käyttämään aikaa ja vaivaa suunnitelmansa toteuttamiseen, koska Alphonse on vastuussa hänen perheensä surmaamisesta. Kuoleman ja kostosuunnitelman ympärillä pyörivä elämä saa muuta sisältöä, kun Victor tapaa naapurissa asuvan Beatrice Louzonin (Noomi Rapace), jonka kasvot ovat arpeutuneet auto-onnettomuuden vuoksi. Kesken illanvieton Beatrice paljastaa tietävänsä Victorin työn ja alkaa painostaa häntä avukseen omassa kostosuunnitelmassaan. Beatrice vaatii Victoria tappamaan rattijuopon, joka on vastuussa hänen arvistaan. Victor suostuu ja alkaa vähitellen tuntea vetoa Beatricea kohtaan.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Colin Farrell  | … |  Victor / László Kerrick
  |
|  Noomi Rapace  | … |  Beatrice Louzon
  |
|  Dominic Cooper  | … |  Darcy
  |
|  Terrence Howard  | … |  Alphonse Hoyt
  |
|  Isabelle Huppert (myös ransk. dubbaus)  | … |  Valentine "Maman" Louzon
  |
|  Luis Da Silva  | … |  Terry
  |
|  Wade Barrett  | … |  Kilroy
  |
|  Franky G  | … |  Luco
  |
|  Declan Mulvey  | … |  Goff
  |
|  John Cenatiempo  | … |  Charles
  |
|  Roy James Wilson  | … |  Blotto
  |
|  Myles Humphus  | … |  Lance
  |
|  Stephen Hill  | … |  Roland
  |
|  Aaron Vexler  | … |  Paul
  |

 | 

|  |  |  |
| --- | --- | --- |
|  James Biberi  | … |  Ilir
  |
|  F. Murray Abraham  | … |  Gregor
  |
|  Andrew Stewart-Jones  | … |  Harry
  |
|  William Zielinski  | … |  Alex
  |
|  Accalia Quintana  | … |  Delphine
  |
|  Maria Laboy  | … |  Matilde
  |
|  Saul Stein  | … |  Andras
  |
|  Armand Assante  | … |  Lon Gordon
  |
|  Jennifer Mudge  | … |  Florence
  |
|  Rachel Resheff  | … |  Emma
  |
|  Ante Novakovic  | … |  Peter
  |
|  Kresh Novakovic  | … |  Carl
  |
|  Heather Walker  | … |  Lise
  |
|  Beata Dalton  | … |  Anka
  |

 |

Tuotanto
--------

*Dead Man Down* kuvattiin Philadelphiassa Pennsylvaniassa ja New York Cityssä New Yorkissa, Yhdysvalloissa 30 miljoonan dollarin budjetilla. New York Cityssä elokuvan kuvauspaikkoina olivat Manhattan, Brooklyn ja Queens. Elokuvan tuotantoyhtiöinä olivat FilmDistrict, IM Global, WWE Studios, Automatik Entertainment, Original Film ja Frequency Films. *Dead Man Downin* virallinen traileri julkaistiin 29. joulukuuta 2012.

Julkaisu ja vastaanotto
-----------------------

*Dead Man Down* sai maailmanensi-iltansa Malesiassa 7. maaliskuuta 2013. Elokuva sai teatteriensi-iltansa Yhdysvalloissa 8. maaliskuuta 2013 ja oli tuotantoyhtiönäkin toimineen FilmDistrictin teatterilevittämä. Elokuva tuotti avausviikonloppunaan Yhdysvalloissa 5,3 miljoonaa dollaria 2 188 elokuvateatterissa. Se tuotti kuusiviikkoisen teatterikierroksensa aikana Yhdysvalloissa yhteensä 10,9 miljoonaa dollaria. Maailmanlaajuisesti *Dead Man Down* tuotti lähes 20 miljoonan dollarin lipputulot.

*Dead Man Down* on saanut elokuvakriitikoilta lähinnä kielteisen vastaanoton. Rotten Tomatoes -sivuston mukaan 38% kriitikoista on antanut elokuvalle positiivisen arvosanan 5/10 keskiarvolla. Keräys perustuu 98 arviointiin. 20 999 käyttäjästä 47% on antanut elokuvalle positiivisen arvosanan 3,2/5 keskiarvolla. Metacritic-sivuston mukaan 24 arvostelun perusteella elokuva on saanut 39 pistettä sadasta mahdollisesta. Metacriticin 254 käyttäjää on antanut elokuvalle keskiarvon 8,7/10. Internet Movie Databasen 56 679 käyttäjää on antanut elokuvalle keskiarvon 6,5/10.

Sony Pictures Home Entertainment julkaisi elokuvan niin DVD:lle kuin blu-rayllekin Yhdysvalloissa 9. heinäkuuta 2013 ja Nordisk Film Suomessa 18. lokakuuta 2013.

Lähteet
-------

1. 1 2  Dead Man Down *afi.com*. American Film Institute. Viitattu 15.5.2017. (englanniksi)
2. 1 2 3 4 5  Dead Man Down (2013) *allmovie.com*. Allmovie. Viitattu 15.5.2017. (englanniksi)
3. 1 2  Watch: Moody Trailer For ‘Dead Man Down’ Starring Noomi Rapace & Colin Farrell *indiewire.com*. IndieWire. Viitattu 15.5.2017. (englanniksi)
4. ↑  Niels Arden Oplev *imdb.com*. Internet Movie Database. Viitattu 15.5.2017. (englanniksi)
5. 1 2 3 4 5  DEAD MAN DOWN (2013) *rottentomatoes.com*. Rotten Tomatoes. Viitattu 15.5.2017. (englanniksi)
6. 1 2 3 4  Dead Man Down 2013 *metacritic.com*. Metacritic. Viitattu 15.5.2017. (englanniksi)
7. 1 2 3 4 5 6  Dead Man Down *boxofficemojo.com*. Box Office Mojo. Viitattu 15.5.2017. (englanniksi)
8. 1 2 3 4 5 6 7 8  Dead Man Down (2013) *the-numbers.com*. The Numbers. Viitattu 15.5.2017. (englanniksi)
9. ↑  DEAD MAN DOWN (2013) *tcm.com*. TCM. Viitattu 15.5.2017. (englanniksi)
10. 1 2  Dead Man Down (2013) *imdb.com*. Internet Movie Database. Viitattu 15.5.2017. (englanniksi)
11. ↑  Dead Man Down *discshop.fi*. Discshop.  Arkistoitu 28.10.2020. Viitattu 15.5.2017. (suomeksi)
12. ↑  Dead Man Down (Blu-ray + DVD) *discshop.fi*. Discshop.  Arkistoitu 1.8.2014. Viitattu 15.5.2017. (suomeksi)

Aiheesta muualla
----------------

* *Dead Man Downin* traileri katsottavissa YouTubessa (englanniksi)
* *Dead Man Down* Internet Movie Databasessa. (englanniksi)
* *Dead Man Down* Elonetissä.
* *Dead Man Down* AllMoviessa. (englanniksi)
* *Dead Man Down* Rotten Tomatoes -sivustolla (englanniksi)
* *Dead Man Down* Metacriticissä (englanniksi)
* *Dead Man Down* Box Office Mojossa (englanniksi)
* *Dead Man Down* The Numbersin sivuilla (englanniksi)